Ministria për Europën dhe Punët e Jashtme e Shqipërisë

Ministria për Evropën dhe Punët e Jashtme (shk. MEPJ) e Republikës së Shqipërisë është një institucion qeveritar që merret me politikën e jashtme të Shqipërisë. Ministria e Punëve të Jashtme daton me krijimin e Qeverisë së Përkohshme të Vlorës me 4 dhjetor 1912, pak ditë pas shpalljes së pavarësisë së Shqipërisë nga Perandoria Osmane. Kryeministri i Qeverisë së Përkohshme, Ismail Qemali, mbajti edhe postin e Ministrit të Punëve të Jashtme deri në qeshor të vitit 1913. Ministri aktual i Punëve të Jashtme është Ferit Hoxha. Historiku Krijimi i Institucionit të Ministrisë së Punëve të Jashtme (MPJ) të shtetit modern shqiptar daton me krijimin e Qeverisë së Përkohshme të Shqipërisë më 4 dhjetor 1912, pak ditë pas shpalljes së pavarësisë së Shqipërisë nga Perandoria Osmane. Kryeministri i Qeverisë së Përkohshme, Ismail Qemali, mbajti edhe postin e Ministrit të Punëve të Jashtme deri në qeshor të vitit 1913. Më pas ky funksion i kaloi Myfid bej Libohovës i cili e ushtroi atë deri në fund të janarit të vitit 1914. MPJ në këtë periudhë funksionon si një seksion i Qeverisë së Përkohshme, me objektiv kryesor sigurimin e njohjes së pavarësisë së Shqipërisë nga Fuqitë e Mëdha në Konferencën e Ambasadorëve në Londër. Për të realizuar këtë objektiv u kryen edhe shërbimet e para diplomatike siç ishte dërgata diplomatike e Qeverisë së Vlorës në Konferencën e Ambasadorëve, e kryesuar nga diplomati personal i kryeministrit Rasih Dino. Ministrat e Jashtëm që nga 1912 Shiko edhe https://www.punetejashtme.gov.al/